https://www.facebook.com/events/157699927731470/?ref=22
http://www.oslovma.hu/index.php/sk/aktuality/151-aktuality3/759-spolonmi-chodnikmi-vstup-na-vrchol-pilia
Meghívó az V. Pilis-túrára
A Pilisszentkereszti Szlovák Önkormányzat a Pilisi Szlovákok Egyesületével
és Regionális Kulturális Központjával közösen idén is megrendezi a

„Közös utakon a barátság elmélyítése jegyében “

elnevezésű hagyományos Pilis-túrát,
amelyre a szervezők minden érdeklődőt szeretettel várnak.

A rendezvény célja egyrészt, hogy tisztelegjünk őseink emléke előtt, másrészt, hogy hozzájuk hasonlóan, mi is átéljük nemzetiségeink és népeink közös összetartozásának élményét. Az esemény megfelelő alkalmat jelent arra is, hogy a résztvevők jelenlétükkel hozzájáruljanak a magyar és a szlovák nép barátságának elmélyítéséhez.

A túra időpontja: 2013. május 26. (vasárnap)

A túrára Pilisszentkeresztről indulókat a szervezők
9.00 - 9.30 között várják a Pilisi Szlovákok Központjában.

A túra összes résztvevőjének piknikkel egybekötött
találkozása a Pilis-csúcson: 12.00 órakor.

A pikniken mindenki maga gondoskodik a saját részére szükséges ételről és italról.

Őseink hosszú évszázadokon át éltek a Pilis-hegyet körülölelő községekben. Így válhatott a Pilis-hegy a hazai szlovákság egyik szimbólumává. Megélhetésüket a hegyekben található erdők biztosították. Nehéz munkájuk fáradalmait nem egyszer éppen a Pilis tetején pihenték ki. A déli pihenőt azonban nem csak szalonnasütésre használták ki, hanem közös beszélgetésekre, a kölcsönös barátság ápolására is.